OpenLLM-France/wikimedia huggingface dataset:
# Canal Point

Canal Point és una concentració de població designada pel cens del Comtat de Palm Beach a l'estat de Florida dels Estats Units d'Amèrica.

## Demografia

Segons el Cens dels Estats Units del 2000 Canal Point tenia 525 habitants, 197 habitatges, i 127 famílies. La densitat de població era de 130,8 habitants per km².
Dels 197 habitatges en un 34,5% hi vivien nens de menys de 18 anys, en un 45,2% hi vivien parelles casades, en un 13,7% dones solteres, i en un 35,5% no eren unitats familiars. En el 29,4% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,38.
Per edats la població es repartia de la següent manera: un 30,5% tenia menys de 18 anys, un 7,6% entre 18 i 24, un 29,1% entre 25 i 44, un 23% de 45 a 60 i un 9,7% 65 anys o més.
L'edat mediana era de 34 anys. Per cada 100 dones de 18 o més anys hi havia 108,6 homes.
La renda mediana per habitatge era de 37.813 $ i la renda mediana per família de 29.792 $. Els homes tenien una renda mediana de 32.232 $ mentre que les dones 12.283 $. La renda per capita de la població era de 18.625 $. Entorn del 19,5% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Canal Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Canal Point». American Fact Finder. Oficina del Cens dels Estats Units, 12-01-2010.
# Canal Nou Internacional

Canal Nou Internacional fou el canal internacional en línia de l'empresa pública Televisió Valenciana, pertanyent al grup Radiotelevisió Valenciana. Els seus continguts eren majoritàriament en valencià.
El canal es creà el 15 de setembre de 1997 amb el nom de Canal Comunitat Valenciana (CCV), al mateix temps que TVC SAT i altres canals autonòmics a través de la plataforma Vía Digital, i tenia l'objectiu d'acostar el País Valencià als valencians que resideixen fora i també de promocionar-lo al món. Per això el seu àmbit de difusió superava els dels tres canals d'emissió terrestre (Canal Nou, Canal Nou Dos i Canal Nou 24). La seua programació era una barreja dels continguts dels tres canals anteriors, encara que normalment amb més presència de continguts de Canal Nou Dos, puix eren programes de producció pròpia. A estos cal sumar els informatius, que eren els que s'emeten a Canal Nou i Canal Nou 24, i també alguns esdeveniments esportius. Més tard es va anomenar Televisió Valenciana Internacional (TVVi) i el setembre de 2010 canvià de nom novament, anomenant-se Canal Nou Internacional.
Inicialment, emetia per les plataformes de televisió de pagament i per satèl·lit, però degut a problemes econòmics, des del 16 de juliol de 2010 només ho feia exclusivament per la web de Radiotelevisió Valenciana, fins que la mitjanit del 28 de febrer de 2011, el canal deixà d'emetre.

## Emissió a Catalunya

L'11 d'agost del 2008 les emissions de Canal 9 (versió terrestre valenciana) arribaren per primera vegada a Catalunya després de l'acord de reciprocitat entre TV3 i Canal 9. El 19 de març del 2010, però, la Generalitat de Catalunya substitueix Canal 9 pel canal d'Hispasat Televisió Valenciana Internacional en no complir la Generalitat Valenciana l'acord de reciprocitat amb TV3. Finalment, el 15 de juliol del 2010 Televisió Valenciana Internacional es deixa de veure a Catalunya en deixar d'emetre a Hispasat.

## Imatge corporativa

* Logotip de Canal Comunitat Valenciana entre 1997 i 2005.
* Logotip de TVVI entre 2005 i 2008.
* Logotip de TVVI entre 2008 i 2010.
* Logotip de Canal 9 Internacional entre 2010 i 2011.
* Logotip del canal online Canal 9 Multimèdia entre 2011 i 2013.
* Logotip del canal online NOU ES entre el 9 d'octubre i el 29 de novembre de 2013.

## Referències

* ↑ VÍA DIGITAL 1997: La televisión personal-YouTube
* ↑ Canal 9 emite por primera vez en Cataluña al aceptar el Consell la reciprocidad con TV3-Levante-EMV-12/08/2008
* ↑ Cataluña corta Canal 9 porque TV3 no se ve en la Comunitat-Levante-EMV-1/4/2010
* ↑ Televisión Valenciana Internacional también abandona Hispasat-satcesc.com
* ↑ TVVi (Televisió Valenciana Internacional): Presentació del canal (valencià) 2005-2008-YouTube

## Enllaços externs

* Canal Nou Arxivat 2010-07-04 a Wayback Machine.
# Calau de Jackson

El calau de Jackson (Tockus jacksoni) és una espècie d'ocell de la família dels buceròtids (Bucerotidae) que habita sabanes i estepes de l'est de Sudan del Sud, nord-est d'Uganda i nord-oest de Kenya.
# Quadrangle Sappho Patera

El quadrangle Sappho Patera és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-20) inclou la porció de la superfície de Venus situada en latitud d'entre 0° a 25° N, i longitud entre 0° a 30° E.
Deu el seu nom a la Sappho Patera.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Sappho Patera, V-20
# Quadrangle Sif Mons

El quadrangle Sif Mons és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-31) inclou la porció de la superfície de Venus situada en latitud d'entre 0° a 25° N, i longitud entre 330º a 360° E.
Deu el seu nom al Sif Mons.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Sif Mons, V-31
# Campanya 10:23

La Campanya 10:23 (anglès: The 10:23 Campaign) és una campanya contínua destinada a conscienciar la població sobre la realitat de l'homeopatia. L'organitza la Merseyside Skeptics Society, una organització britànica sense ànim de lucre dedicada a la promoció de l'escepticisme científic. Segons els seus organitzadors,
| « | L'homeopatia és una pseudociència absurda, que sobreviu avui en dia com a medicina "complementària" o "alternativa", tot i que no hi ha evidència científica fiable que funcioni. | » |
El nom de la campanya fa al·lusió a la magnitud del nombre d'Avogadro, que representa la quantitat de molècules d'una substància qualsevol contingudes en un mol de la mateixa substància i que és aproximadament 6,02 × 10$^{23}$. Si una substància es dilueix més enllà d'aquesta proporció, és virtualment impossible que quedi en la solució ni una sola molècula de la substància original. Una dilució de 30C, comú en els preparats homeopàtics i equivalent a una part de substància activa per cada 10$^{60}$ parts d'aigua, és de fet només aigua.
La Campanya 10:23 ha organitzat un esdeveniment consistent en una "sobredosi" pública i massiva amb preparats homeopàtics, que es realitza a nivell internacional a les 10 hores i 23 minuts del matí (hora local). La "sobredosi" consisteix a ingerir una quantitat desproporcionada d'un preparat homeopàtic. Les "sobredosi" o "suïcidis homeopàtics" no van causar efectes en els participants de la Campanya ni el 2010 ni el 2011, tal com s'esperava, ja que els preparats no contenen substància actives.
Partidaris de l'homeopatia han criticat la "sobredosi" per ser científicament invàlida com a demostració de la inefectivitat de l'homeopatia i perquè seria impossible, segons la seva concepció del funcionament dels preparats homeopàtics, experimentar una veritable sobredosi. Els escèptics han respost que esdeveniments com els de la Campanya 10:23 no pretenen ser demostracions científiques sinó performances per atreure l'atenció del públic cap a fets ja comprovats amb rigor científic prèviament.

## Referències

* ↑ The 10:23 Campaign. «Homeopathy: there's nothing in it» (en anglès). [Consulta: 2 octubre 2011].
* ↑ «Merseyside Skeptics Society (sitio web oficial)». [Consulta: 2 octubre 2011].
* ↑ «Suicidio masivo fallido demuestra la falsedad de la homeopatía». Magonia, 30-01-2011 [Consulta: 2 octubre 2011]. Arxivat 2014-04-09 a Wayback Machine. «Còpia arxivada». Arxivat de l'original el 2014-04-09. [Consulta: 11 febrer 2014].
* ↑ «El 'suicidio' homeopático no mata». El País, 06-02-2011 [Consulta: 2 octubre 2011]. «Còpia arxivada». Arxivat de l'original el 2011-08-25. [Consulta: 11 febrer 2014].
* ↑ «10:23: Una SUCIA campaña contra la homeopatía». Otra Medicina, 01-02-2010 [Consulta: 2 octubre 2011].
* ↑ «La ‘sobredosis' homeopática no es un experimento científico». Círculo Escéptico Argentino, 01-02-2011 [Consulta: 2 octubre 2011].
# Canon RF 800mm f/5.6L IS USM

El Canon RF 800mm f/5.6L IS USM és un teleobjectiu fix de la sèrie L amb muntura Canon RF.
Aquest, va ser anunciat per Canon el 24 de febrer de 2022, amb un preu de venda suggerit d'uns 20.300€.
Aquest objectiu s'utilitza sobretot per fotografia de fauna i esport.

## Característiques

Les seves característiques més destacades són:
* Distància focal: 800mm
* Obertura: f/5.6 - 64
* Motor d'enfocament: USM (Motor d'enfocament ultrasònic, ràpid i silenciós)
* Estabilitzador d'imatge de 4 passes
* Distància mínima d'enfocament: 260cm
* Porta filtres intern de 52mm

## Construcció

* Inclou un adaptador a rosca de trípode per així estabilitzar la imatge des del centre de l'equip
* Consta d'un botó el qual configura el tipus d'estabilitzador que es vol utilitzar: El primer mode corregeix les vibracions en totes direccions, el segon les corregeix només en el pla de la panoràmica que s'estigui realitzant, el tercer mode actua igual que el segon però només durant l'exposició
* El diafragma consta de 9 fulles, i les 26 lents de l'objectiu estan distribuïdes en 18 grups.
* Consta de dos lents de fluorita (per resistir la brutícia i taques), una d'ultra baixa dispersió i una altra de super ultra baixa dispersió, un revestiment super spectra i un revestiment d'esfera d'aire (ajuden a reduir els efectes fantasma).

## Accessoris compatibles

* Tapa E-180E
* Parasol ET-155B
* Parasol ET-155 (WIII)
* Porta filtres de gelatina drop-in Canon 52
* Filtres drop-in de 52mm
* Tapa posterior RF
* Multiplicador RF 1.4x
* Multiplicador RF 2x

## Objectius similars amb muntura Canon RF

* Canon RF 800mm f/11 IS STM

## Referències

* 1 2 3 4 «Canon RF 800mm F5.6L IS USM Specs» (en anglès). Dpreview.
* ↑ «Canon 1200 mm f8 L RF: el nuevo teleobjetivo más potente del mercado costará casi 24.000 euros» (en castellà). Photolari.
* ↑ «Objetivo Canon RF 800mm F5.6L IS USM» (en castellà). Canon store.
* ↑ «Canon RF 800mm F11 IS STM Specs» (en anglès). Dpreview.
# Canon TS-E 50 mm f/2.8L macro

El Canon TS-E 50mm f/2.8L macro és un objectiu fix normal, macro i descentrable de la sèrie L amb muntura Canon EF.
Aquest, va ser anunciat per Canon el 29 d'agost de 2017, amb un preu de venda suggerit de 2.099€.
Aquest objectiu s'utilitza sobretot per macrofotografia i fotografia de producte.
El 2019, aquest objectiu juntament amb el Canon TS-E 90mm f/2.8L macro i el TS-E 135mm f/4L macro, van guanyar el premi de International Design Awards com a millor disseny d'objectius intercanviables.

## Característiques

Les seves característiques més destacades són:
* Distància focal: 50mm
* Obertura: f/2.8 - 32
* Enfocament manual
* Distància mínima d'enfocament: 27cm
* Rosca de 77mm
* Distorsió òptica de -0.48% (tipus barril)
* La millor qualitat òptica la dona entre f/5.6 i f/8

## Construcció

* El canó i la muntura són metàl·lics
* El diafragma consta de 9 fulles, i les 12 lents de l'objectiu estan distribuïdes en 9 grups.
* Consta de dos lents d'ultra baixa dispersió
* El mecanisme TS es pot bloquejar en una posició mitjançant dos anelles. Aquestes, es poden ajustar amb un rang de moviment de fins a +/- 8,5º d'inclinació.

## Accessoris compatibles

* Tapa E-77 II
* Parasol ES-84
* Filtres de 72mm
* Tapa posterior E
* Funda LP1219

## Objectius similars amb muntura EF

* Schneider PC-TS Super-Angulon 50mm f/2.8 HM

## Referències

* 1 2 3 «Canon TS-E 50mm F2.8L Macro Specs» (en anglès). Dpreview.
* ↑ «Canon TS-E 50mm F2.8L Macro. Ficha Técnica» (en castellà). Todo fotografia.
* ↑ «TS-E 50mm f/2.8L MACRO / TS-E 90mm f/2.8L MACRO / TS-E 135mm f/4L MACRO» (en anglès). IF award.
* 1 2 «Canon TS-E 50mm f/2.8L Macro Review» (en anglès). Ephoto zine.
* 1 2 «Canon TS-E 50mm f/2.8L Tilt-Shift Macro Lens Review» (en anglès). The digital picture.
* ↑ «Canon TS-E 50mm f/2.8L Macro Lens» (en anglès). Canon Store UK.
* ↑ «Schneider PC-TS Super-Angulon 2.8/50 HM Overview» (en anglès). Dpreview.
# Cantons de l'illa de la Reunió

Llista dels 49 cantons del departament de l'illa de la Reunió, per districte :

## Vegeu també

* Consell General de l'illa de la Reunió.
* Comunes de l'illa de la Reunió.
# Cantó de Sant Seren

El cantó de Sant Seren és un cantó francès del departament de l'Òlt, situat al districte de Fijac. Té 14 municipis i el cap és Sant Seren.

## Municipis

* Altoire
* Banas
* Fraissinhas
* La Tolha e Lentilhac
* Laubreçac
* Mairinhac de l'Entorn
* Sanhas
* Sant Seren
* La Ginèsta
* Sent Joan Lespinassa
* Sent Laurenç de las Tors
* Sant Miard de Presca
* Sent Pau de Vèrn
* Sant Vincenç

## Història

Llista dels consellers generals successius :
| Data d'elecció | Identitat | Partit |
| 1976-1982 | Bernard Martignac | PS |
| 1982-2008 | André Boyer | PRG |
| 2008- | Pierre Destic | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 6.433 | 7.173 | 7.208 | 7.462 | 7.525 | 7.413 | 7.536 |
# Publi Licini Murena el Jove

Publi Licini Murena (en llatí: Publius Licinius Murena) era un erudit romà, estudiós del períodes antics i amb coneixements literaris, però de talent moderat, diu Ciceró. Era fill de Publi Licini Murena, el primer que va portar el cognomen de Murena. Formava part de la gens Licínia.
Se suposa, per una referència de Ciceró poc clara, que va morir a la guerra entre els partidaris de Gai Mari el Jove i de Luci Corneli Sul·la l'any 82 aC, segurament a mans dels populars. Ciceró també diu que va morir al mateix temps que Quint Muci Escevola, el jurista, o molt poc després, indicant que la seva mort va ser violenta.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1121.
# Publi Licini Murena (pretor)

Publi Licini Murena (en llatí: Publius Licinius Murena) va ser un magistrat romà. El seu pare es deia Publi Licini, i va ser pretor. Formava part de la gens Licínia.
Murena també va ser pretor en un any desconegut, però se sap que era contemporani de l'orador Luci Licini Cras que va viure entre els anys 140 aC i 90 aC. Va ser el primer membre de la família que va portar el cognom Murena, i no se sap si va ser ell que va donar origen a aquest cognom, encara que és probable.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1121.
# Cantó de Molins Sud

Moulins-Sud és un antic cantó francès al districte de Moulins, del departament de l'Alier, que incloïa els municipis de Bressolles, Toulon-sur-Allier i Moulins-sur-Allier (aquest parcialment). Va desaparèixer el 2015.
Llista dels consellers generals successius :
| Data d'elecció | Identitat | Partit |
| 1970-1982 | Hector Rolland | UDR, després RPR |
| 1989-1992 | Jean-Paul Martin | RPR |
| 1992-1994 | Paul Chauvat | Divers droite |
| 1994-2001 | Jean-Claude Mairal | PCF |
| 2001-2008 | Christian Béligon | Unió Republicana del Borbonès |
| 2008-2015 | Nicole Tabutin | Unió Republicana del Borbonès |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | - | . | - | 16.053 | 15.280 | 14.463 |

## Enllaços externs

* Le canton de Moulins-Sud sur le site de l'Insee Arxivat 2006-05-04 a Wayback Machine.
# Cantó de Moncontour (Costes del Nord)

El cantó de Moncontour (bretó Kanton Monkontour) és una divisió administrativa francesa situat al departament de Costes del Nord a la regió de Bretanya.

## Composició

El cantó aplega 10 municipis:
| Nom bretó | Nom francès | Nom gal·ló |
| Brehant-Monkontour | Bréhand | Berhaund-Moncontór |
| Henon | Hénon | Hénon |
| Monkontour | Moncontour | --- |
| Pengilli | Penguily | Pengili |
| Kesoue | Quessoy | --- |
| Sant-Kareg | Saint-Carreuc | Saent-Caroec |
| Sant-Glenn | Saint-Glen | Saent-Glen |
| Sant-Rivoued | Saint-Trimoël | |
| Trebrid | Trébry | Trébrit |
| Trezeniel | Trédaniel | --- |

## Història

Llista dels consellers generals successius :
| Data d'elecció | Identitat | Partit | Qualitat |
| març 2004 | Jean-Jacques Bizien | PS | Alcalde de Moncontour |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Puig d'en Toseire

El Puig d'en Toseire és una muntanya de 703,8 m alt del límit dels termes comunals d'Estoer i Clarà i Villerac, tots dos de la comarca del Conflent, a la Catalunya del Nord.
És a la zona nord-oest del terme d'Estoer i a l'est del de Clarà i Villerac. És al nord del Coll del Forn, en el punt de trobada del Serrat de Sant Joan (nord) i la Serra de Sant Joan (sud).

## Bibliografia

* Becat, Joan. «40 - Clarà i Villerac i 63 - Estoer». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Clarà i Villerac i Estoer». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Puig d'en Toseire en els ortofotomapes de l'IGN
# Puig d'en Vinyoles

El Puig d'en Vinyoles és una muntanya de 442 metres que es troba al municipi de Quart, a la comarca catalana del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Carrer de Vic (Oristà)

El Carrer de Vic és una via pública d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

El carrer de Vic és la prolongació del poble en aquesta direcció formant dues rengleres de cases fins just sota el turó de Sant Sebastià, on sols està edificat una de les bandes del carrer.
Gran part de les cases d'aquest carrer són de planta rectangular, amb teulat a doble vessant i amb sortida a la part posterior de les edificacions. Moltes cases conserven llindes datades als segles XVII i XVIII, algunes reaprofitades d'altres construccions.
Tenen especial interès Cal Ferrer Boig, Cal Pastisser, i Cal Rosell, considerada una de les cases més antigues del poble.

## Referències

* 1 2 3 «Carrer de Vic». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Carrer de l'Aigua (Vilanova i la Geltrú)

El Carrer de l'Aigua és un carrer catalogat com a monument del municipi de Vilanova i la Geltrú (Garraf) i protegit com a bé cultural d'interès local.

## Descripció

El carrer comença a la plaça de Ntra. Sra. de les Neus i s'estén fins als jardins Alexandre de Cabanyes.
En general és format per cases senzilles de planta baixa i dos pisos, amb portals de pedra. Són edificacions senzilles però que presenten una certa homogeneïtat i que conviuen amb altres de caràcter més sumptuós, amb vestíbuls interessants. A mesura que el carrer s'allunya de la Rambla Principal les cases esdevenen més humils.

## Història

Conserva la major part dels seus edificis. A partir de la lectura de les llindes es pot seguir el procés de construcció (1785, 1792, 1820, 1859, 1862, 1863, 1864, 1885). També es pot relacionar amb la construcció de la veïna església de Sant Antoni Abat i amb la urbanització de la Rambla Principal. En aquest carrer bastiren les seves residències importants famílies vilanovines, com la dels Creus, els Ferre Vidal i els Girona. Entre els anys 1859 i 1875 Leandre Creus va establir-hi la impremta i llibreria, on s'editava el "Diario de Villanueva y la Geltrú". Per a la construcció de la casa Girona, l'any 1862, es va aprofitar la pedra procedent de l'enderrocament de la torre del castell de la Geltrú. Al final del carrer hi hagué, entre els anys 1875 i 1901 la fàbrica de teixits "Samà, Bresca i Cia".

## Referències

* 1 2 3 «Carrer de l'Aigua». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].
# Carmen Martínez Castro

Carmen Martínez Castro (Caracas, 1961) és una periodista veneçolana que exerceix la funció de secretària d'Estat de Comunicació en el ministeri de la Presidència d'Espanya des del 26 de desembre de 2011.
És llicenciada en ciències de la Informació per la Universitat Complutense de Madrid, en els seus primers anys va treballar a Radio 80 i Antena 3 Radio. Posteriorment va ser columnista a ABC i La Razón, així com col·laboradora dels programes televisius El Primer Café i La Respuesta (Antena 3) i El Debate de la Primera (TVE). També va ser sotsdirectora dels programes radiofònics La Linterna i La Mañana (COPE) i d'Herrera en la onda (Onda Cero); a més, va ser directora de La Brújula i de l'informatiu del migdia d'Onda Cero.

## Referències

* ↑ Ministerio de la Presidencia del Gobierno de España. «La vicepresidenta asiste a la toma de posesión de los secretarios de Estado de Relaciones con las Cortes y de Comunicación», 26-12-2011. Arxivat de l'original el 2012-01-08. [Consulta: 26 desembre 2011].
* ↑ Europa Press. «Rajoy se lleva a Moncloa a Moragas, Nadal y Carmen Martínez, tres de sus fieles del equipo de Génova», 23-12-2011. [Consulta: 26 desembre 2011].
# Páramos (comarca)

Páramos és una comarca de la província de Burgos (Castella i Lleó). També coneguda com a "Sedano y Las Loras". Està formada pels municipis de:
* Basconcillos del Tozo
* Montorio
* Sargentes de la Lora
* Sedano
* Tubilla del Agua
* Úrbel del Castillo
* Valle de Valdelucio
# Ramon Bastardes i Porcel

Ramon Bastardes i Porcel (Barcelona, 5 de juliol de 1934 – 24 de setembre de 2002) fou un editor català, net de l'advocat i polític Albert Bastardas i Sampere, nebot del llatinista i romanista Joan Bastardas i Parera i germà de l'arquitecte Albert Bastardes i Porcel. Llicenciat en ciències químiques per la Universitat de Barcelona, va estar vinculat amb l'antifranquisme català. El 1961 fundà Edicions 62 amb Max Cahner. També amb Cahner reorganitzà les revistes Germinabit i Serra d'Or, publicació que va dirigir des dels seus inicis. Del 1992 al 1996 va presidir l'Associació d'Editors en Llengua Catalana. Es jubilà el 2002, any en què morí a causa d'un atac de cor a l'edat de 68 anys.

## Referències

* 1 2 García-Soler, Jordi «Ramon Bastardes y Edicions 62, 40 años después». El País, 30-09-2002.
* ↑ «Ramon Bastardes Porcel, fundador de Edicions 62». El País, 25-09-2002.
* ↑ «Muere Ramon Bastardes, cofundador de Edicions 62». La Vanguardia. Europa Press.
# Casa Vila de Selvanera

Casa Vila de Selvanera és una casa de Selvanera, al municipi de Torrefeta i Florejacs (Segarra), inclosa a l'Inventari del Patrimoni Arquitectònic de Catalunya.

## Descripció

Edifici de tres plantes. A la planta baixa hi ha una entrada amb porta de fusta. A la dreta hi ha un edifici adjunt a la façana. Al pis següent hi ha un balcó amb barana de ferro i, a la seva dreta, una petita finestra. Al pis següent hi ha una finestra amb ampit i llinda de pedra, on posa: Josep Viles 1637. Just a sobre hi ha una petita obertura.

## Referències

* ↑ «Casa Vila de Selvanera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 gener 2017].
# Radivoje Manić

Radivoje Manić (Pirot, Sèrbia, 16 de gener de 1972) és un futbolista serbi. Va disputar 1 partits amb la selecció de futbol de Sèrbia,

## Referències

* ↑ National Football Teams